Capèng

Capèng panèka samacem songko' abentu' kerucut sè omomma èghâbây dâri anyaman pèrrèng. Capèng bâdâ jhughân sè èghâbây dâri dâun pandân, otabâ samacem rebbhâ, otabâ dâun nyèor. Capèng omomma èlengkabhi sareng talè bâbâna cangkèm ma'lè ajâgâ kaseimbangan Capèng.

Salaèn bentu'na sè khas Capèng jhughân andi' kalebbiân ètèmbhâng songko', panèka bisa nahan panassa mata'arè teppa'na panas arèh (cètak bân lè'èr) bân aèng ojhân teppa'na jhân-ojhân. Capèng biyasana èangghuy rèng tanè teppa'na alako è sabâ, maskè bâdâ jhughân sè ngangghuy dâri kalompo' bennè rèng tanè. Capèng ampon maso' dâ' bâgiyân kabudhâjâ'ân masyarakat jhâbâ, Capèng èkaghâbây mènangka lagu jhâbâ ajudul Caping gunung. Capèng ta' ghun èghuna'aghi è  Indonesia tapè jhughân è Asia Tenggara, bân Asia Timur, khusussâ Cèna, Korea, Vietnam, Jeppang bân laènna.

 Indonesia 
È Indonesia bâdâ pan-bârâmpan macem songko' Capèng ghâbây rèng tanè sè bâdâ è pan-bârâmpan daèrah.

 Jhâbâ 

 Capèng Jhâbâ, abèntu' kerucut. Èghâbây dâri anyaman perrèng, bâdâ jhughân sè dâri dâun pandân sè abentu' lebbi akerucut ka attas, panèka èsebbhut Caping Gunung. Macem Capèng jârèya serrèng èghuna'aghi rèng tanè è Jhâbâ bân sè bâdâ è Transmigrasi, salaènna jârèya èghuna'aghi sareng rèng majâng.
 Capèng Ponoragan panèka macem Capèng dâri Ponorogo sè abentu' tabung, èsebbhut jhughân Caping Reog otabâ Caping Cekutuk bentu'na unik akadhi èmbèr tabhâlik dâri anyaman perrèng. Biyasah èsebbhut Capèng Reog, polana masyarakat Ponorogo serrèng ngangghuy Capèng bâkto hadir paghellârân Reog Ponorogo. 
 Capèng Buyuk panèka macemma Capèng dâri Ponorogo, bentu'na alèngker kènè', akadhi songko' tamasya otabâ enga' sè èangghuy  Luffy dâri anime One Piece. Bâgiyân attas bâdâ abentu' bulât bân tabung akadhi Caping Ponoragan/cekutuk.https://www.cnnindonesia.com/gaya-hidup/20171205205655-282-260369/melihat-proses-panjang-kerajinan-topi-caping-di-ponorogo
 Capèng Kalo panèka macemma Capèng dâri Kudus sè abentu' alèngker pipih akadhi tampah otabâ kokosan dimsum.https://isknews.com/angkat-kearifan-lokal-enter-management-kenalkan-wedding-organizer-adat-kudusan-hingga-tari-kretek/ Capèng kalo samangkèn maso' sala sèttong pakakas kalambhi khas adhât Kudus.
 Capèng Keropak panèka macemma Capèng dâri Demak sè abentu' kerucut, padâ sareng Caping Gunung, ghun coma bahanna dâri dâun lontar bhungkana ta'al (siwalan).https://www.antarafoto.com/mudik/v1471770907/kerajinan-caping-keropak
 Capèng Teh panèka macemma Capèng è jhâbâ sè èangghuy rèng tanè è kebbhun teh, bentu'na sanget lèbâr, lebbi rajâ dâri okoran Capèng omomma, polana atanè teh bânnya' bâkto è kebbhun kangghuy mettèk teh.

 Kalimantan 

 Seraung, Capèng khas suku Dayak abentu' kerucut. È bâgiyân penahan cètak lebbi tèngghi, bân muwah lebbi èkatalè. biyasana èberri'i bârna-bârni.

 Sombher-sombher